Document ID: 32004D0750

PADOMES LĒMUMS
(2004. gada 21. oktobris)
par sarunu uzsākšanu attiecībā uz nolīgumu par monetārajām attiecībām ar Andoras Firstisti
(2004/750/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 2004. gada 11. maija Lēmumu 2004/548/EK par nostāju, kas Kopienai jāpieņem attiecībā uz nolīgumu par monetārajām attiecībām ar Andoras Firstisti (1), un jo īpaši tā 8. pantu,
ņemot vērā Komisijas ieteikumu (2),
ņemot vērā Eiropas Centrālās bankas atzinumu (3),
tā kā:
(1)
Sarunas attiecībā uz nolīgumu par monetārajiem jautājumiem ar Andoras Firstisti (še turpmāk - “Andora”) jāuzsāk, ja ir izpildīti nepieciešamie nosacījumi. Šie nosacījumi ietver provizorisko parafēšanu, ko abas puses veic attiecībā uz nolīgumu par tādu ienākumu aplikšanu ar nodokļiem, kas gūti no ietaupījumiem, kā arī Andoras apņemšanos ratificēt šādu nolīgumu līdz dienai, par kuru ir panākta vienošanās ar Kopienu.
(2)
Andora un Komisija 2004. gada 1. jūlijā ir parafējušas nolīgumu, ar ko paredz pasākumus, kas līdzvērtīgi pasākumiem, kuri noteikti Padomes 2003. gada 3. jūnija Direktīvā 2003/48//EK par tādu ienākumu aplikšanu ar nodokļiem, kas gūti kā procentu maksājumi no ietaupījumiem (4).
(3)
Pamatojoties uz Andoras vēstnieces 2004. gada 1. jūlija verbālnotu Kopienai, Andora ir apņēmusies līdz 2005. gada 30. aprīlim ratificēt šādu nolīgumu. Šī diena ir pieņemama Kopienai.
(4)
Ja Andora līdz noteiktajai dienai neratificē nolīgumu par tādu ienākumu aplikšanu ar nodokļiem, kas gūti kā procentu maksājumi par ietaupījumiem, tad sarunas par monetāro nolīgumu jāatliek līdz šādai ratifikācijai,
IR PIEŅĒMUSI ŠO LĒMUMU.
Vienīgais pants
Nosacījumi, kas vajadzīgi sarunu uzsākšanai ar Andoras Firstisti attiecībā uz nolīgumu par monetārajiem jautājumiem, kā noteikts 8. pantā Lēmumam 2004/548/EK par nostāju, kas Kopienai jāpieņem attiecībā uz nolīgumu par monetārajām attiecībām ar Andoras Firstisti, ir izpildīti.
Komisija informē Andoras Firstisti par to, ka Kopiena ir gatava noslēgt nolīgumu par monetārajiem jautājumiem, un ierosina uzsākt sarunas par šādu nolīgumu.
Luksemburgā, 2004. gada 21. oktobrī

Labels: 2
18
15